I. Осигурителни проценти и съотношения
	Програмата автоматично добавя ред за дата 01.04.2025г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения”. Необходимо е да проверите (и ако е необходимо да коригирате) процента за Фонд ТЗПБ – съгл. Приложение № 2A към чл. 14, т.2 от ЗБДОО за 2025г. (ДВ бр.25 от 25.03.2025), съобразно вашата икономическа дейност по новия КИД-2025. 
•	Автоматично се променя минималния осигурителен доход на 1077.00лв. 
•	Програмата ще попълни и минималния осигурителен доход за земеделските стопани и тютюнопроизводители  с 1077.00лв, т.к. те също са самоосигуряващи се лица съгласно чл.5, ал.2 КСО.
•	Максималният месечен размер на осигурителния доход става 4130.00лв. 
•	Необлагаемата сума за ваучери за храна съгл. чл. 209а ЗКПО се попълва автоматично с 200.00лв.

II. Минимални осигурителни прагове
	Добавена е таблицата с Приложение № 1А към чл. 9, т.2 от ЗБДОО за 2025г в сила от 01.04.2025г. В меню ”Основни данни” -> ”Данни за осигуряване и облагане” -> ”Минимални осигурителни прагове” програмата автоматично добавя ред  - 01.04.2025г. за същата основна икономическа дейност, която е била в последния ред от списъка с праговете.

Напомняме!

1.	Самоосигуряващи се лица (Вид осигурен 12 и 13)
След приключване на м.Март 2025г програмата автоматично ще направи промени в Списъка на персонала за м.04 2025 в таблицата „Осигурителни параметри“ ( тази таблица се появява при стойност = 6 в поле „Тип на заплащане“):
-	Ще попълни сума 1077.00лв за осигурителен доход за социално и здравно осигуряване в случаите, когато тези полета са имали стойност, по-голяма от 0.00 и по-малка от 1077.00;
-	Ще попълни поле „Доход за здравно осигуряване болнични“ със сумата 1077.00лв, ако полето е имало стойност, по-голяма от 0.00.